רחל נפרסטק

רחל נפרסטק (Rachel Naparstek; נולדה ב-6 בפברואר 1951) היא אשת חינוך, סופרת ומשוררת ישראלית.

== קורות חייה ==
נפרסטק נולדה בקיבוץ יבנה. את שירותה הצבאי עשתה במסגרת הנח"ל בהיאחזות "מחולה" בבקעת הירדן.

בראשית דרכה המקצועית עבדה עם נוער עבריין במתנ"ס נוזהה ביפו-תל אביב. בגיל 24 הקימה וניהלה בית ספר לילדים עם פיגור שכלי עמוק בשליחות משרד החינוך, ולאחר שלוש שנים פרשה מניהול בית הספר עקב רצונה להתמקד בגידול ילדיה. מאוחר יותר הייתה מרכזת ארצית של בתי הספר תהיל"ה (תוכנית השכלה ייחודית ללומד המבוגר) של תנועת אמונה והמחלקה לחינוך מבוגרים במשרד החינוך.

משנת 1992 ועד 2020 לימדה באוניברסיטת בר-אילן במסגרת היחידה להבעה עברית ואולפן, כיום מכשירה מורים לעברית מישראל ומחוצה לה במסגרת האקדמיה המקוונת של הערוץ הבין-לאומי במכון מופ"ת<ref></ref>, ומנהלת את הפורום הבין-לאומי למורים לעברית כשפה נוספת במכון מופ"ת של משרד החינוך. רחל בעלת תואר ראשון בחינוך מיוחד ובקרימינולוגיה ותואר שני בלשון עברית. ריכזה במשך שנה את תוכנית ההתמחות להוראת עברית כשפה שנייה באוניברסיטת בר-אילן.

נפרסטק למדה תקשורת, וכתבה בעיתון החרדי "יום ליום" כתבות, סיפורים ושירים; השיבה במשך כמעט 15 שנה על שאלות אישיות במדור הייעוץ "רציתי לשאול" של העיתון "יום ליום", ונחשפה לבעיות אישיות קשות מאוד. בהשראת אלפי מכתבים שנשלחו אליה במהלך השנים נכתב ספר הסיפורים "מחיצות" (2006), ועל בסיס מכתבים אלה כתבה את עבודת התיזה שלה: "אפיונים מילוניים בלשונן של בנות חרדיות מעדות המזרח".

כתבה במקומון "במדרחוב" בפתח- תקוה, וערכה את העלון "טל חיים" - עמותה לעזרה בקהילה.

ניהלה במשך כארבע שנים את אתר "ביכורים", ערכה בו סדנאות כתיבה, ופרסמה בו שירים וסיפורים בעילום שם, שאוגדו בשנת ה'תשס"ו לספרים.

כתבה עד כה שלושה ספרי שירה וספר אחד של סיפורים קצרים. אוסף משיריה תורגם לאנגלית על ידי המתרגמת, המשוררת והסופרת דנה ג. פלג.

עובדת עם מלחינים שונים וכותבת מילים ליצירות מוזיקליות. כתבה שירים רבים לקומפוזיטור עמנואל וואל - זוכה פרס ראש הממשלה לקומפוזיטורים - וכתבה גם יצירות גדולות למקהלה. היצירה "יציאת מצריים"<ref></ref> זכתה להערכה רבה ובוצעה על ידי מקהלת אורטוריו ירושלים וצלילי הסדנה. כתבה שירים ללחנים של המלחין דובי כהן. אחת היצירות "שדה סליחות"<ref></ref> נכתבה בשיתוף פעולה עם נתן כהן (הנשמות הטהורות). בשיתוף פעולה עם המלחין זאב טל כתבה את המילים "אמא - בואי נרקוד את האושר<ref></ref>".

רבים משיריה הולחנו. שיריה וסיפוריה נלמדים בבתי ספר בישראל ומחוצה לה, והבולטים שבהם הם השיר "אושוויץ"<ref></ref> והסיפור "אמא שלי הייתה בשואה" שפורסמו באנתולוגיה "תמונה קבוצתית - ספרות ישראלית במאה ה-21<ref></ref>". הזמרת טל אמיר הלחינה ושרה שירים רבים מספר שיריה הראשון לדוגמה: "שלום - אני עוזבת"<ref></ref>. במסגרת עבודתה בהכשרת מורים לעברית, היא כתבה שירים לימודיים רבים, המסייעים ללמוד נושאים בעברית. למשל השיר "יוצאים מן הכלל"<ref></ref> בלחנו וביצועו של הזמר רני הלרמן. כמו כן הלחינו ושרו משיריה הזמרות ריקי אוגול, רחלי וולשטיין, והזמר אדם וינטר.

השתתפה בפרויקטים ביוזמת הזמר אלי זמיר: "משוררים כותבים ביטלס" ו"משוררים כותבים שירים נוסטלגיים ואהובים". במסגרת זו המשוררים כתבו מילים חדשות בעברית ליצירות מוכרות. לדוגמה: "היא אמרה רק כן<ref></ref>" שנכתב למנגינת Your Mother Should Know-The Beatles של הביטלס. ו-"מתי תאמיני בעצמך<ref></ref>" שנכתב למנגינת Ben E King - Spanish Harlem.

במסגרת ניהול "הפורום הבין-לאומי למורים לעברית" ארגנה תחרויות כתיבה בין-לאומיות לתלמידי עברית בבתי ספר יסודיים, על יסודיים ואוניברסיטאות. התחרויות נערכו בהשתתפות אגודת הסופרים.

הקריאה משיריה ב"קול ישראל" במסגרת התוכנית "שירה עברית<ref></ref>- משוררי ישראל קוראים משיריהם"<ref></ref> וכן הקריאה שירים על במות שונות כגון: "צוותא", "אגודת הסופרים" ו"בית היוצר".

שיריה של נפרסטק פורסמו בעיתונים שונים כגון: "הארץ", "ידיעות אחרונות", "ישראל היום" ומקומונים רבים. היא פועלת בשני חשבונות באתר יוטיוב, שבהם היא מפרסמת את שיריה המולחנים ואת שיעוריה המקוונים באקדמיה: "Rachel Naparstek" ו-"רחל נפרסטק".

נפרסטק חברה באגודת הסופרים העברים, באיגוד הסופרים וחברה באקו"ם.

רחל נפרסטק נשואה, אם לארבעה ילדים וסבתא לעשרים נכדים.

== ספריה ==
* כדי לטהרני מקליפותי - שירים. (2006)
* מחיצות - סיפורים (2006)
* ספסל בקצה הגן - שירים (2017)
* בראי אחר<ref></ref> - שירים (2020)

== יצירותיה באנתולוגיות ובכתבי עת ==
* [https://carmelph.co.il/book/tmuna_kvutsatit/ תמונה קבוצתית] - ספרות ישראלית במאה ה-21
* עורי שפת עבר [http://www.tzivonim.com/store/poetry/product/318-עורי-שפת-עבר-–-אלפיים-שנות-שירה-על-השפה-העבריתעורי%20שפת%20עבר עורי שפת עבר]
* שירה על שירה [https://pyutit.com/שירה-על-שירה-ציפי-הראל-שושנה-ויג/ שירה על שירה] 
* [https://pyutit.com/האנתולוגיה-שבילי-הבחירה/ בשבילי הבחירה] 2019
* כתבי עת מקוונים: "אחריך נרוצה", "מוטיב בקטנה", "צמדים", "מוטיב מתריס" בעריכת אלירן דיין
* כתב עת מקוון: "שירת הכרך" בעריכת טוביאס סיגל, מיכאל שילה ושגיא שדור.
* האשה ביהדות : סדרת דיונים 8 -9, ביכורי מחקר, אוניברסיטת בר-אילן, בעריכת טובה כהן.

==קישורים חיצוניים==

* [https://www.facebook.com/groups/366099626809655/permalink/3404351989651055 מועדון קריאה לאוהבי ספרים - ביקורת על הספר "בראי אחר"]
* [http://books.bloger.co.il/314158/ סקירת ספרים חדשים - בראי אחר]
* רחל נפרסטק, אמא שלי הייתה בשואה, באנתולוגיה "תמונה קבוצתית" (ספרות ישראלית במאה ה-21), עמ' 452–453, הוצאת כרמל, 2017.
* [https://hasifria.blogspot.com/2020/10/blog-post_21.html הספרייה המתחדשת]
* [http://www.helt.co.il/14_12.htm רחל נפרסטק באוצר הספרות העברית מבית מוטיב]
* 
* רחל נפרסטק ב-[https://simania.co.il/bookdetails.php?item_id=691247 לקסיקון ההסטורי של הסופרים העברים מאז תש"ח]
* [https://www.nillydagan.com/סופ-ש-שירה-85-18-10-2017/2393-רחל-נפרסטק האתר של נילי דגן]
* [https://heksherimlexicon.bgu.ac.il/lexicon-entry/נפרסטק-רחל/ רחל נפרסטק בלקסיקון הקשרים לספרות ישראלית] בעריכת יגאל שוורץ
* [https://heksherimlexicon.bgu.ac.il/lexicon-entry/נפרסטק-רחל/ אסופת שירים בסימן טרנספורמציה מתמדת.] בעריכת ציפי שחרור
* רחל נפרסטק [https://www.news1.co.il/blog/naparsr/ המחלקה הראשונה]
* רחל נפרסטק [https://www.zemereshet.co.il/song.asp?id=2855 זמרשת]
* 
* [https://www.youtube.com/watch?v=36CRNDH2MOg יציאת מצריים.] שיר שכתבה בהופעת מקהלת אורטוריו ירושלים וצלילי הסדנה
* 
* [http://cafe.themarker.com/view.php?t=504954 ריאיון בשבועון "לאישה"]
* [http://www.daat.ac.il/daat/ktav_et/maamar.asp?ktavet=1&id=758 מצגת משיריה בספריית מצגות של החוג לשוחרי שירה]
* [https://www.slideserve.com/joelle/4950649 מצגת משיריה]
* [http://stage.co.il/Stories/655200 טובה השדכנית- סרט אנימציה. פרומו לספר "מחיצות"]
* [http://www.inn.co.il/TV/?act=one&id=1874 ריאיון בטלוויזיה של ערוץ שבע "תשובה תרבותית"]
* [http://cafe.themarker.com/view.php?t=525692 כתבה] עליה במקור ראשון.
* [http://www.daat.ac.il/daat/mimaamakim/maamar.asp?id=111 שיר] מתוך כתב העת האינטרנטי "מעמקים".
* [http://www.daat.ac.il/daat/mimaamakim/maamar.asp?id=124 "ממשלת צללים"] - סיפור מתוך הנ"ל.
* 
* 
* 
* 
* אתרי יוטיוב : [https://www.youtube.com/channel/UCP_aNLR4yNEXhON9Wkfss0Q?view_as=subscriber רחל נפרסטק] [https://www.youtube.com/channel/UCs7lvqnKgwTG2qgPWH6zyfQ Rachel Naparstek]
* [https://www.mixcloud.com/radiokesem/13102020רוני-שוורץ-עמילוב-בתוכניתה-פעמים-קפה-מארחת-את-יוסי-יונה-ורחל-נפרסטק/ רחל נפרסטק בריאיון ברדיו קסם]
* [https://www.youtube.com/watch?v=YIIdXuPfHSw&t=69s רחל נפרסטק ריאיון בתוכנית הרדיו על הדרך]

==הערות שוליים==

קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:סופרות ישראליות
קטגוריה:סופרים ישראלים
קטגוריה:קבוצת יבנה: אישים
קטגוריה:חברי גרעיני נח"ל
קטגוריה:בוגרות אולפנות
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:סגל אוניברסיטת בר-אילן: מדעי היהדות
קטגוריה:סגל יום ליום
קטגוריה:בעלות טור ישראליות
קטגוריה:בעלי טור ישראלים
קטגוריה:ישראלים שנולדו ב-1951
קטגוריה:ישראליות שנולדו ב-1951